A ricoșat cu mașina din gard într-un stâlp la Fălticeni
La data de 29 martie în jurul orei 22:00, un bărbat, în timp ce conducea autoturismul pe str. Tudor Vladimirescu din Fălticeni, având direcția de mers Fălticeni – Preutești, într-o curbă la dreapta a pierdut controlul asupra direcției, a pătruns pe contrasens și a intrat în coliziune cu un gard din beton, de pe partea stângă a sensului de mers, de la un imobil după care a fost proiectat într-un stâlp. În urma producerii accidentului a rezultat decesul pasagerului pe locul din dreapta față. Conducătorul auto a fost testat cu aparatul etilometru, rezultatul fiind negativ, fiindu-i recoltate probe biologice la Spitalul mun. Fălticeni. De asemenea acesta a fost testat și cu aparatul drugtest rezultatul fiind negativ.
În cauză s-a întocmit dosar penal sub aspectul săvârșirii infracțiunii de "ucidere din culpă", faptă prev. și ped. de art. 192 alin. 1 și 2 CP.